響水峽

響水峽係中國廣東廣州嘅一個冇咗嘅旅遊景區，喺從化呂田鎮塘田村，105國道嘅K2448標記位。2008年9月29號開業，2013年2月9號因爆出股權同土地租金爭拗而執笠。

史
景區喺2008年9月29號開業，喺2012年底之前，吸引咗好多周邊城市啲遊客嚟玩，尤其喺2009年暑假有好多人嚟幫襯，啲車甚至排到出105國道。2013年初，由於景區股東要重新規劃過景區嚟起過，所以將景區執咗，而附近周邊嘅農家樂生意一落千丈，冚唪唥都執嗮。而家個景區係一個好多雜草嘅地方。

類:已經取消或拆咗嘅廣州公園
類:從化